32010R0600
L 174/18
SLUŽBENI LIST EUROPSKE UNIJE
UREDBA KOMISIJE (EU) br. 600/2010
od 8. srpnja 2010.
o izmjeni Priloga I. Uredbi (EZ) br. 396/2005 Europskog parlamenta i Vijeća u odnosu na uključivanje i izmjene primjera povezanih sorti ili drugih proizvoda na koji se odnosi isti MRO
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 4.,
budući da
(1)
Nekoliko država članica zatražilo je manje izmjene i dodatke u Prilogu I. Uredbe (EZ) br. 396/2005, u stupcu „Primjeri povezanih sorti ili drugih proizvoda na koji se odnosi ista MRO.”
(2)
Ove izmjene i dodatke potrebno je uvrstiti u Prilog I. Uredbe (EZ) br. 396/2005 novo voće, povrće i žitarice koje su postale dostupne na tržištu u državama članicama.
(3)
Prikladno je dodati sljedeće voće, povrće, žitarice i životinjske proizvode: mineole, divlje šljive, arktičke kupine, nektar maline, biljke iz roda physalis, limekvate, mangostin, pitaje, lišnjačiće slatke, kiwiberry, korijen ljupčaca, korijen anđelike, korijene biljaka iz roda Gentiana, drvenaste rajčice, goji bobice, Brassica rapa var. narinosa (choi sum), lisnati kelj (portuguese kale, portuguese cabbage), listove graška i rotkve, amaranthus špinat i sjeme, sodnu solnjaču, sjeme tikvenjača osim buče, heljdu, cvjetove bazge, ginkgo listove, jestivo cvijeće, mentu i divljač. Europske šumske brusnice premještaju se iz kategorije borovnica u kategoriju brusnica. Latinski naziv za grožđe mijenja se u skladu s međunarodnom nomenklaturom.
(4)
Uredbu (EZ) br. 396/2005 treba stoga na odgovarajući način izmijeniti.
(5)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja te im se nisu usprotivili ni Europski parlament niti Vijeće,
DONIJELA JE OVU UREDBU:
Članak 1.
Prilog I. Uredbi (EZ) br. 396/2005 zamjenjuje se tekstom u Prilogu ovoj Uredbi.
Članak 2.
Ova Direktiva stupa na snagu dvadesetog dana od dana objave u Službenom listu Europske unije.
Ova je Uredba cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. srpnja 2010.